Presidentinvaaleja ei ole käyty näin räjähdysalttiissa turvallisuuspoliittisessa tilanteessa sitten kylmän sodan – vaalikentillä Sauli Niinistö on itsensä suurin uhka

Suomessa ei ole käyty presidentinvaaleja näin räjähdysalttiissa turvallisuuspoliittisessa tilanteessa sitten kylmän sodan.

Presidentinvaali lähti vasta viime viikolla kunnolla käyntiin.

MTV:n ja Ylen suurissa vaaliväittelyissä paljastui jo yhtä sun toista vaalien ehdokkaista ja kilpailuasetelmasta.

Samoin siitä, miten ehdokkaat suhtautuvat Suomen ulko- ja turvallisuuspolitiikkaan nyt, kun maailman turvallisuustilanne on huomattavasti epävakaampi kuin edellisen presidentinvaalin aikaan.